## Odluka o visini naknada za tehnički pregled i druge poslove koji se obavljaju u stanicama za tehničke preglede vozila

### NN 88/2009 (22.7.2009.), Odluka o visini naknada za tehnički pregled i druge poslove koji se obavljaju u stanicama za tehničke preglede vozila

88 22.07.2009 Odluka o visini naknada za tehnički pregled i druge poslove koji se obavljaju u stanicama za tehničke preglede vozila

MINISTARSTVO UNUTARNJIH POSLOVA

2174

Na temelju članka 261. stavka 2. Zakona o sigurnosti prometa na cestama (»Narodne novine« broj: 67/2008), ministar unutarnjih poslova donosi

ODLUKU

O VISINI NAKNADA ZA TEHNIČKI PREGLED I DRUGE POSLOVE KOJI SE OBAVLJAJU U STANICAMA ZA TEHNIČKE PREGLEDE VOZILA

Članak 1.

Ovom Odlukom utvrđuje se visina naknada za tehničke preglede vozila, za poslove produljenja valjanosti prometne dozvole i druge poslove koji se obavljaju u stanicama za tehničke preglede vozila, kako slijedi:

|  |  |  |
| --- | --- | --- |
| Naknade za redovni i/i izvanredni tehnički pregled:  a) opći dio | | |
| 1. | Moped, motocikl ili laka prikolica | 84,37 |
| 2. | Osobni automobil, priključno vozilo ili traktor | 138,91 |
| 3. | Autobus ili teretni automobil | 223,27 |
| b) posebni dio  (ispitivanje ispušnih plinova motornih vozila – EKO-test) | | |
| 4. | Vozilo s dizelskim motorom | 93,40 |
| 5. | Vozilo s BEZ-KAT motorom | 48,26 |
| 6. | Vozilo s REG-KAT motorom | 90,65 |

Pod redovnim tehničkim pregledom vozila podrazumijeva se izvođenje svih propisanih operacija koje se obavljaju u okviru općeg dijela redovnoga tehničkog pregleda (ovisno o vrsti vozila kako je navedeno pod rednim brojem 1., 2. i 3.), u kombinaciji s odgovarajućim ispitivanjem ispušnih plinova ovisno o vrsti motora – EKO-test (posebni dio – stavke pod rednim brojem 4., 5. i 6.).

|  |  |  |
| --- | --- | --- |
| Naknade za preventivni tehnički pregled: | | |
| 7. | Moped, motocikl | 48,26 |
| 8. | Osobni automobil | 66,31 |
| 9. | Autobus, teretni automobil, priključno vozilo | 111,84 |
| Naknade za periodični tehnički pregled kočnica: | | |
| 10. | Autobus ili teretni automobil (vozilo s hidrauličnom ili zračno-hidrauličnom kočnom instalacijom) | 555,25 |
| 11. | Autobus ili teretni automobil (vozilo sa zračnom kočnom instalacijom) | 917,44 |
| 12. | Priključno vozilo (vozilo sa zračnom kočnom instalacijom) | 446,56 |

Bilo koji prvi ponovljeni tehnički pregled izvršen u roku od deset (10) radnih dana obavlja se bez plaćanja naknade, za opći dio pregleda. Iznimno, u slučaju ponovljenoga posebnog dijela redovnoga tehničkog pregleda (EKO-testa), izvršenog u roku od deset (10) radnih dana, naplaćuje se naknada u visini 50% iznosa pune naknade iz rednog broja 4., 5. i 6.

|  |  |  |
| --- | --- | --- |
| Naknade za administrativne poslove oko registracije vozila: | | |
| 13. | Poslovi koji prethode registraciji i produljenju valjanosti prometne dozvole – uvid odnosno provjera dokumentacije o uplati propisanih obveza (porez, carina, obvezno osiguranje, posebna naknada za okoliš, naknada za ceste) | 41,99 |
| 14. | Naplata propisanih obveza iz red. br. 13 (iznos za 1 uslugu) | 16,56 |
| 15. | Produljenje valjanosti prometne dozvole | 41,99 |
| 16. | Popunjavanje registracijskog lista | 31,39 |
| 17. | Izdavanje registracijskih pločica | 20,80 |
| 18. | Zamjena ili izdavanje nove prometne dozvole ili knjižice vozila | 47,09 |
| 19. | Zamjena, izdavanje ili ovjera kartona tehničke ispravnosti lake prikolice | 20,80 |
| Ostale naknade: | | |
| 20. | Dodatni pregled plinskih instalacija na vozilu koje za pogon koristi smjesu butan-propan ili metan | 60,43 |
| 21. | Pregled vozila radi promjene tehničkog stanja (boja, šasija, kuka i sl.) | 45,13 |
| 22. | Utiskivanje broja šasije na vozilo | 90,65 |
| 23 | Izdavanje potvrde i probnih pločica | 51,41 |
| 24. | Naljepnica – znak kojim se označava rok valjanosti tehničkog pregleda | 6,89 |

Članak 2.

Na iznose naknada iz članka 1. ove Odluke obračunava se porez na dodanu vrijednost.

Ukupni iznos naknada (uključivo PDV), strukturu raspodjele i rokove uplate po korisnicima, te način evidencije i dostave podataka posebnim uputama utvrdit će ovlaštena stručna organizacija iz članka 273. Zakona o sigurnosti prometa na cestama.

Članak 3.

Danom stupanja na snagu ove Odluke prestaje važiti Odluka o visini naknada za tehnički pregled i druge poslove koji se obavljaju u stanicama za tehničke preglede vozila (»Narodne novine« broj: 155/2008).

Članak 4.

Ova Odluka stupa na snagu osmoga dana od dana objave u »Narodnim novinama«.

Broj: 511-01-152-45032-2009.

Zagreb, 16. srpnja 2009.

Ministar
Tomislav Karamarko, v. r.

Odluka, NN 88/2009-2174